এ প্রসঙ্গে সড়ক পরিবহন ও সেতু মন্ত্রণালয়ের এক ঊর্ধ্বতন কর্মকর্তা সঙ্গে কথা হলে তিনি জানান, ঈদযাত্রায় জনগণের নিরাপত্তা এবং নির্বিঘ্নে চলাফেরা নিশ্চিত করতে অন্যান্য বছরের মত এবারও সড়ক পরিবহন ও সেতু মন্ত্রণালয় সজাগ ছিল। এ বছর রমজানের আগেই প্রয়োজনীয় প্রস্তুতি শুরু করেছিল মন্ত্রণালয়। সম্পৃক্ত করা হয়েছে সকল স্টেক-হোল্ডারদের। এবার সমন্বয় সভাগুলো করা হয়েছে মাঠপর্যায়ে। কর্মপরিকল্পনা অনুযায়ী ঢাকা-চট্টগ্রাম মহাসড়কের গজারিয়া, ঢাকা-সিলেট মহাসড়কের ভুলতা, ঢাকা-টাঙ্গাইল মহাসড়কের কালিয়াকৈর এবং ফেনীতে চারটি সমন্বয় সভার মাধ্যমে সড়কে যান চলাচল স্বাভাবিক রাখা হয়।